पापा राज कुंद्रा के साथ मस्ती करती दिखीं तीन साल की समीषा
शिल्पा शेट्टी ने शेयर किया बेटी के बर्थडे का वीडियो, Sameesha was seen having fun with father Raj Kundra
शिल्पा शेट्टी की बेटी समिषा का पिछले हफ्ते तीसरा बर्थडे सेलिब्रेट किया गया। इस मौके पर शिल्पा ने बेटी के लिए एक पेप्पा पिग थीम्ड बर्थडे पार्टी प्लान की थी, जिसका एक वीडियो उन्होंने अपने सोशल मीडिया अकाउंट पर शेयर किया है। इस वीडियो में बच्चों के लिए गेम्स, रिटर्न गिफ्ट और खिलौने भी देखने को मिले। वहीं, बर्थडे गर्ल समीषा अपने पापा राज कुंद्रा और भाई के साथ काफी एन्जॉय करती हुई नजर आ रही हैं। पार्टी में बच्चों के साथ उनके पेरेंट्स ने भी खूब एन्जॉय किया। इस दौरान शिल्पा ने अपनी बेटी के साथ डांस करती हुई दिखाई दीं।
वीडियो शेयर कर लिखा एक प्यारा सा नोट 
वीडियो को शेयर करते हुए शिल्पा ने अपनी बेटी के लिए एक प्यारा कैप्शन भी लिखा। उन्होंने लिखा- ‘जब आपकी 3 साल की बेटी के लिए आप पहली बार पार्टी प्लान करें तो वो मिनी शादी बन जाती हैं।’ दरअसल, पिछले दो सालों से कोविड के वजह से शिल्पा अपनी बेटी के लिए बर्थडे पार्टी नहीं कर पा रही थी। कैप्शन लिखते हुए उन्होंने पार्टी के आर्गनाइजर का शुक्रिया भी अदा किया। उनके इस वीडियो पर फैंस ने जमकर लाइक्स और कमेंट किए हैं, फैंस के अलावा सेलेब्स ने भी समिषा को बर्थडे विश किया।